Document ID: 32013D0218

32013D0218
L 130/26
SLUŽBENI LIST EUROPSKE UNIJE
06.05.2013.
PROVEDBENA ODLUKA KOMISIJE
od 6. svibnja 2013.
o odobravanju državama članicama da donesu određena odstupanja u skladu s Direktivom 2008/68/EZ Europskog parlamenta i Vijeća o kopnenom prijevozu opasnih tvari
(priopćena pod brojem dokumenta C(2013) 2505)
(2013/218/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih tvari (1), a posebno njezin članak 6. stavke 2. i 4.,
budući da:
(1)
Prilog I. odjeljak I.3, Prilog II. odjeljak II.3 i Prilog III. odjeljak III.3 Direktive 2008/68/EZ sadrže popise nacionalnih odstupanja, koja omogućuju uzimanje u obzir posebnih nacionalnih okolnosti. Te popise treba ažurirati kako bi se u njih uključila nova nacionalna odstupanja.
(2)
Radi jasnoće, te bi odjeljke u cijelosti trebalo zamijeniti.
(3)
Direktivu 2008/68/EZ trebalo bi stoga na odgovarajući način izmijeniti.
(4)
Mjere predviđene u ovoj Odluci u skladu su s mišljenjem Odbora za prijevoz opasnih tvari osnovanog Direktivom 2008/68/EZ,
DONIJELA JE OVU ODLUKU:
Članak 1.
Države članice navedene u Prilogu ovoj Direktivi ovlaštene su da za prijevoz opasnih tvari unutar svojeg državnog područja provode odstupanja utvrđena u tom Prilogu.
Ta odstupanja primjenjuju se bez diskriminacije.
Članak 2.
Prilog I. odjeljak I.3, Prilog II. odjeljak II.3 i Prilog III. odjeljak III.3 Direktive 2008/68/EZ mijenjaju se u skladu s Prilogom ovoj Odluci.
Članak 3.
Ova je Odluka upućena državama članicama.
Sastavljeno u Bruxellesu 6. svibnja 2013.

Labels: 8
15